|  |
| --- |
|  |
|  |
|  |
|  |
|  |
|  |

**Správa o výsledkoch výchovno-vzdelávacej činnosti, jej výsledkoch a podmienkach školy za školský rok**

**2021/2022**

**Správa o výsledkoch výchovno-vzdelávacej činnosti, jej výsledkoch a podmienkach školy za školský rok 2021/2022**

|  |  |
| --- | --- |
| **Predkladateľ** | **Pečiatka a podpis** |
| Mgr. Magdaléna Eliášová  riaditeľka školy | Mgr. Magdaléna Eliášová  \_\_\_\_\_\_\_\_\_\_\_\_\_\_\_\_\_\_\_  riaditeľka školy |

|  |  |
| --- | --- |
| **Vyjadrenie Rady školy** | **Podpis** |
| Rada školy odporúča zriaďovateľovi Obci Smolenice schváliť Správu o výchovno-vzdelávacej činnosti za rok 2021/2022. | Ing. Gabriela Piecková  \_\_\_\_\_\_\_\_\_\_\_\_\_\_\_\_\_\_\_  predsedníčka Rady školy |

|  |  |
| --- | --- |
| **Stanovisko zriaďovateľa** | **Pečiatka a podpis** |
| Obec Smolenice odporúča schvaľuje Správu o výchovno-vzdelávacej činnosti za rok 2021/2022. | Anton Chrvala  \_\_\_\_\_\_\_\_\_\_\_\_\_\_\_\_\_\_\_  starosta obce |

**Vypracovala: Mgr.Magdaléna Eliášová**

**Východiská a podklady:**

Správa je vypracovaná v zmysle:

1. Vyhlášky Ministerstva školstva SR č. 435/2020 Z. z. z 18. 12. 2020 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Vyhodnotenia plnenia plánov práce jednotlivých metodických orgánov a plánov koordinátorov.
3. Informácie o činnosti Rady školy.
4. Ďalšie podklady: vyhodnotenie jednotlivých podujatí, správy triednych učiteľov, správy z výletov a exkurzií, správy z kontrol.
5. Zápisnice z pedagogických porád
6. Školský vzdelávací plán

**1. Základné identifikačné údaje o škole** (§ 2ods. 1 písm. a)

|  |
| --- |
| Názov: **Základná škola s materskou školou Smolenice** |
| Adresa**: Komenského 3, Smolenice, 919 04** |
| IČO: 37836498 |
| Tel. č.: 0335586221, 0911327494  e-mail: [riaditel@zssmolenice.sk](mailto:riaditel@zssmolenice.sk) |
| WEB: [www.smolenice.edupage.sk](http://www.smolenice.edupage.sk) |

**Vedúci zamestnanci:**

|  |  |  |
| --- | --- | --- |
| Mgr. Magdaléna Eliášová | riaditeľka ZŠ s MŠ | 1. atestácia |
| PhDr. Drahomíra Rábarová | zástupkyňa pre ZŠ | 1. atestácia |
| Mgr. Adela Branišová | zástupkyňa pre MŠ | 1. atestácia |
| Bc. Milena Fulajtárová | vedúca ŠKD | 1. atestácia |
| Katarína Štibraná | vedúca ŠJ |  |

**2. Údaje o zriaďovateľovi**

|  |
| --- |
| Názov: **Obecný úrad Smolenice** |
| Adresa: **SNP 30, 91904** |
| IČO 00312983 DIČ 2021175684 |
| Anton Chrvala, [starosta@smolenice.com](mailto:starosta@smolenice.com), [033/557 11 00](https://www.google.com/search?q=obec+smolenbice+kontakt&oq=obec+smolenbice+kontakt&aqs=chrome..69i57j46i13i175i199i512.3234j0j7&sourceid=chrome&ie=UTF-8) |

**3. Činnosť Rady školy a poradných orgánov školy**

**Rada školy**

Rada školy sa schádza 3x ročne. Rokuje podľa Štatútu RŠ. Zápisnice sú zverejnené na webovej stránke školy. Funkčné obdobie Rady školy začalo 12.6.2019 na 4 roky.

Zloženie členov:

|  |
| --- |
| Mgr. Katarína Sedláková (za zriadovateľa) - predsedníčka |
| Ing. Gabriela Piecková (zástupca rodičov) - podpredsedníčka |
| Ing.Ondrej Repa (za zriadovateľa) |
| Mgr. Milan Červeňanský (za zriadovateľa) |
| Ing.Mgr.Júlia Rakovská, PhD. (za zriadovateľa) |
| Radoslav Študenc (zástupca rodičov) |
| PhDr. Marianna Hudcovičová  PhD.(zástupca rodičov) |
| Mária Bednarovská (zástupca rodičov MŠ) |
| Mgr.Božena Jakubičková (zástupca pedagogických zamestnancov) |
| Daniela Mrázová (za nepedagogických zamestnancov) |
| Dominika Petrovičová (za pedagogických zamestnancov MŠ) |

**Prehľad metodických združení, predmetových komisií:**

**MZ MŠ**- vedúca Mgr.Adela Branišová

**MZ ŠKD**- vedúca Bc.Milena Fulajtárová

**MZ 1.stupeň**- vedúca Mgr. Božena Jakubičková

**PK 2.stupeň**- **PK- SJL, ANJ, NEJ**- vedúca Mgr.Veronika Anettová

**PK- Človek, spoločnosť, umenie, práca a šport** *(DEJ, OBN, VYV, HUV, TSV, THD, ETV, NBV)*-vedúca Mgr. Beáta Rybářová

**PK- prírodovedných predmetov** *(MAT, INF, FIG, FYZ, CHE, GEG, BIO)-*vedúca Mgr.Petra Moldová

Činnosť MZ a PK sa tento rok ukončuje, nakoľko novela 437/2020 vypúšťa povinnosť mať zriadené MZ a PK ako poradné orgány riaditeľa školy.

**4. Údaje o počte žiakov za školský rok 2021/2022** (§ 2 ods. 1 písm. d a § 2 ods. 3 písm. a )

Stav k 15.09.2021

Počet žiakov 315, Tried 16 , počet na 1. stupni 156, počet na 2.stupni 159, oddelení ŠKD 5

|  |  |  |  |
| --- | --- | --- | --- |
| **Trieda** | **Počet žiakov (k 15. 9. 2021)** | **ŠKD**  **(k 15. 9. 2021)** | **Počet žiakov (k 31.8.2022)** |
| I.A | 20 | 20 | 20 |
| I.B | 20 | 20 | 21 |
| II.A | 20 | 18 | 20 |
| II.B | 20 | 19 | 20 |
| III.A | 21 | 19 | 21 |
| III.B | 17 | 16 | 17 |
| IV.A | 19 | 12 | 19 |
| IV.B | 19 | 6 | 19 |
| V.A | 23 | 0 | 23 |
| V.B | 20 | 1 | 19 |
| VI.A | 14 | 0 | 13 |
| VI.B | 17 | 0 | 16 |
| VII.A | 25 | 0 | 26 |
| VIII.A | 17 | 0 | 17 |
| VIII.B | 16 | 0 | 18 |
| IX.A | 27 | 0 | 27 |
| **Spolu** | **315** | **131** | **316** |

Dvaja zo žiakov plnia povinnú školskú dochádzku mimo územia Slovenskej republiky.

**Počet žiakov so špeciálnymi výchovno-vzdelávacími potrebami (k 31.8.2022**) (§ 2 ods. 3 písm. a)

|  |
| --- |
| 1. stupeň – 14 žiakov |
| 2. stupeň – 33 žiakov |
| Spolu 47 žiakov |

**Školský špeciálny pedagóg**

V tomto šk. roku bolo v evidencii školského špeciálneho pedagóga spolu 47 žiakov so špeciálno výchovno-vzdelávacími potrebami – 1.stupeň 14 žiakov, 2.stupeň 33 žiakov. Všetci sa vzdelávali formou individuálneho začlenenia v bežnej triede základnej školy, vo výchovno-vzdelávacom procese postupovali podľa individuálnych výchovno-vzdelávacích programov.

Špeciálnopedagogická intervencia sa realizovala najmä individuálnou alebo aj skupinovou formou alebo priamo v triede.

Starostlivosť o žiakov so ŠVVP je tímová práca. Školský špeciálny pedagóg konzultoval špecifiká vzdelávacieho procesu s vyučujúcimi jednotlivých predmetov, s triednymi učiteľmi a s rodičmi. Taktiež pravidelne konzultoval so zariadeniami špeciálno - pedagogického poradenstva, so školskými psychologičkami. Prioritou celého snaženia je zabezpečenie optimálneho osobnostného vývinu dieťaťa podľa jeho možností a schopností s akceptovaním druhu a stupňa jeho postihnutia.

V našej škole je vybudovaný systém pomoci žiakom so zdravotným znevýhodnením s myšlienkou integrovaného vzdelávania. Prínosom komplexnej starostlivosti pre takýto model vzdelávania žiakov so zdravotným znevýhodnením a efektívnou formou podpory žiakov je práce asistentiek učiteľa. Pomáhali žiakom prekonávať ťažkosti priamo na vyučovaní, individuálne ale aj mimo kolektívu triedy. Práve prítomnosť ŠPT – školského podporného tímu, odborných zamestnancov a asistentov je výraznou pomocou a efektívnou formou podpory.

**Údaje o počte zapísaných žiakov do 1. ročníka, údaje o počtoch a úspešnosti žiakov na prijímacích skúškach a ich následnom prijatí na štúdium na stredné školy (§ 2 ods. 3 písm. b, c, d)**

**Počet zapísaných žiakov do 1. ročníka**

Zápis do ZŠ prebiehal 11. 4. a 13.4. 2022. Elektronické prihlášky boli zverejnené na webovej stránke v termíne od 11.3.2022.

|  |  |  |  |  |
| --- | --- | --- | --- | --- |
|  | **POČET ŽIAKOV** | |  | **POČET TRIED** |
|  | **PRIJATÍ** |  | **POKRAČOVANIE PPV V** |  |
| **SPOLU** | **do 1. roč** |  | **v šk. roku** |  |
| **SAMOSTATNÉ** |
| **na zápise** |  | **POKRAČOVANIE V PPVv školskom roku 2022/2023** | **2020/21** |
|  |
|  |  |  |  |  |
|  |  |  |
| **55** | **44** | **10** | **6** | **2** |
|  |  |  |  |  |

Dodatočne boli prijatí dvaja žiaci z Ukrajiny. Spolu žiakov 46.

**Počet žiakov prijatých na vzdelávanie v strednej škole**

|  |  |  |  |
| --- | --- | --- | --- |
| Počet žiakov v 9.ročníku : 27, 1 žiak sa vzdeláva v zahraničí,  + 1 žiačka 5. ročníka | | | |
| Gymnáziá | | |  |
| Spojená škola, Jána Bottu 31, Trnava (organizačné zložky: Stredná športová škola Jozefa Herdu; Gymnázium) | 7902J00 | gymnázium | 3 |
| Gymnázium Angely Merici | 7902J00 | gymnázium | 2 |
| Bilingválne slovensko-španielske gymnázium, NMNV | 7902J74 | gymnázium - bilingválne štúdium | 1 |
| Gymnázium Jána Hollého, Ta | 7902J00 | gymnázium | 1 (8-roč.) |
| Stredné odborné školy | | | |
| Stredná priemyselná škola technická, Komenského 1, 917 31 Trnava | 2381M00 | strojárstvo | 1 |
| 3917N02 | technické a informatické služby - v strojárstve | 1 |
| 2387M00 | mechatronika | 1 |
| Stredná priemyselná škola dopravná, Študentská 23, Trnava | 2675M00 | elektrotechnika | 1 |
| 3739M00 | elektrotechnika v doprave a telekomunikáciách | 2 |
| STREDNÁ ZDRAVOTNÍCKA ŠKOLA, Ta | 5311M00 | farmaceutický laborant | 1 |
| 5308M00 | zdravotnícky laborant | 1 |
| STREDNÁ ZDRAVOTNÍCKA ŠKOLA, Ba | 5312 M00 | Očný optik | 1 |
| Stredná odborná škola pedagogická blahoslavenej Laury | 7670M00 | pedagogický asistent | 1 |
| Obchodná akadémia, Myslenická 1, Pezinok 902 01 | 6324M00 | manažment regionálneho cestovného ruchu | 1 |
| Stredná odborná škola veterinárna, Drážovská 14, Nitra | 4336M01 | veterinárne zdravotníctvo a hygiena - chov hospodárskych zvierat | 1 |
| Stredná odborná škola vinársko-ovocinárska Modra, kód školy 615501 | 4227M03 | vinohradníctvo a ovocinárstvo - agroturistika | 1 |
| 4227M05 | vinohradníctvo a ovocinárstvo - somelierstvo | 1 |
| Stredná odborná škola polygrafická, Ba | 3431M02 | polygrafia - grafika tlačovín | 1 |
| Spojená škola - Stredná odborná škola agrotechnická J.A.Gagarina v Bernolákove | 9245M00 | ochrana osôb a majetku | 1 |
| Súkromná stredná odborná škola DSA, Koniarekova 17, Trnava | 2447K00 | mechanik hasičskej techniky | 1 |
| SOŠ obchodu a služieb, Lomonosovova 2797/6, Trnava | 6445K00 | kuchár | 1 |
| Stredná odborná škola elektrotechnická Trnava | 2666H01 | Mechanii opravár – plynárenské zariadenia | 1 |
| Odborné učilište | | | |
| OU, Lomonosovova, TA | 6491 G 01 | Obchodná prevádzka | 1 |

**Výsledky hodnotenia žiakov podľa poskytovaného stupňa vzdelania** (§ 2 ods. 3 písm. e)

V školskom roku 2021/2022 prospeli všetci žiaci.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Celkový prospech | I.A | I.B | II.A | II.B | III.A | III.B | IV.A | IV.B | V.A | V.B | VI.A | VI.B | VII.A | VIII.A | VIII.B | IX.A | Spolu | % |
| prospeli s vyznamenaním | 0 | 0 | 14 | 16 | 16 | 14 | 13 | 7 | 12 | 13 | 8 | 12 | 16 | 10 | 8 | 13 | **172** | **54,78** |
| prospeli veľmi dobre | 0 | 0 | 4 | 4 | 3 | 2 | 3 | 9 | 8 | 3 | 4 | 2 | 3 | 1 | 6 | 8 | **60** | **19,11** |
| Prospeli | 20 | 21 | 2 | 0 | 2 | 1 | 3 | 3 | 3 | 3 | 1 | 2 | 6 | 6 | 4 | 5 | **82** | **26,11** |
| Neprospeli | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** | **0** |
| neklasifikovaní | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 0 | 0 | 1 | **2** | **-** |

**Výsledky žiakov v Testovaní T5 a T9**

**T5 2022**

|  |  |  |
| --- | --- | --- |
| **Základné údaje** | **MAT** | **SJL** |
| Počet testovaných žiakov školy | **39** | **39** |
| Maximálny počet bodov v teste | **30** | **30** |
| Priemerný počet bodov školy | **19,6** | **21,6** |
| Priemerný počet bodov v rámci SR | **18,3** | **20,7** |
| Priemerná úspešnosť školy v % | **65,2** | **72,0** |
| Priemerná úspešnosť v SR národný priemer v % | **61,0** | **69,2** |
| Rozdiel priemernej úspešnosti školy oproti národnému priemeru (v %) | **4,2** | **2,8** |

**T9 2022**

|  |  |  |
| --- | --- | --- |
| **Základné údaje** | **MAT** | **SJL** |
| Počet testovaných žiakov školy | **24** | **24** |
| Maximálny počet bodov v teste | **30** | **30** |
| Priemerný počet bodov školy | **17,2** | **19,4** |
| Priemerný počet bodov v rámci SR | **16,0** | **17,7** |
| Priemerná úspešnosť školy v % | **57,4** | **64,6** |
| Priemerná úspešnosť v SR národný priemer v % | **53,2** | **59,1** |
| Rozdiel priemernej úspešnosti školy oproti národnému priemeru (v %) | **4,2** | **5,5** |

**Výchovné opatrenia za 2. polrok šk. roka 2021/2022 – štatistika**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Výchovné**  **opatrenie** | **Spolu** | **I.A** | **I.B** | **II.A** | **II.B** | **III.A** | **III.B** | **IV.A** | **IV.B** | **V.A** | **V.B** | **VI.A** | **VI.B** | **VII.A** | **VIII.A** | **VIII.B** | **IX.A** |
| **Pochvala od triedneho učiteľa** | **106** | 0 | 0 | 7 | 2 | 13 | 13 | 11 | 9 | 6 | 6 | 4 | 8 | 13 | 6 | 4 | 4 |
| **Napomenutie od**  **triedneho učiteľa** | **9** | 0 | 0 | 0 | 0 | 0 | 0 | 0 | 0 | 2 | 2 | 0 | 0 | 2 | 0 | 3 | 0 |
| **Pokarhanie od triedneho učiteľa** | **4** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 2 | 1 | 0 | 1 |
| **Pochvala od riaditeľa školy** | **32** | 0 | 0 | 0 | 1 | 1 | 1 | 2 | 2 | 1 | 4 | 1 | 0 | 3 | 1 | 3 | 12 |
| **Pokarhanie od riaditeľa školy** | **6** | 0 | 0 | 0 | 0 | 0 | 0 | 0 | 0 | 1 | 0 | 1 | 0 | 1 | 2 | 0 | 1 |
| **Spolu:** | **157** | **0** | **0** | **7** | **3** | **14** | **14** | **13** | **11** | **10** | **12** | **6** | **8** | **21** | **10** | **10** | **18** |

**Zmeny v stave žiakov od 15.9.2021 do 31.8.2022 vrátane**

|  |  |  |  |
| --- | --- | --- | --- |
| **Trieda** | **Dátum zmeny** | **Žiak prišiel/odišiel** | **Škola – z ktorej ZŠ/ na ktorú ZŠ** |
| II.A | 01.02.2022 | Odišla /zmena bydliska | Do ZŠ s MŠ Andreja Kubinu 34, Trnava |
| I.B | 01.02.2022 | Odišiel/ zmena bydliska | Do ZŠ s MŠ Andreja Kubinu 34, Trnava |
| VI.A | 01.02.2022 | Odišiel/ zmena bydliska | Do ZŠ s MŠ Andreja Kubinu 34, Trnava |
| IX.A | 01.02.2022 | Odišiel/ zmena bydliska | Do ZŠ s MŠ Andreja Kubinu 34, Trnava |
| VI.B | 07.02.2022 | odišla | Do ZŠ s MŠ Trstín 457 |
| V.B | 14.3.2022/17.3.2022 | prišiel/odišiel | Z Ukrajiny - odídenec |
| I.B | 21.3.2022 | prišla | Z Ukrajiny - odídenec |
| II.A | 01.04.2022/27.4.2022 | prišiel/odišiel | Z Ukrajiny - odídenec |
| II.A | 01.04.2022 | prišla | Z Ukrajiny - odídenec |
| VII.A | 01.04.2022 | prišla | Z Ukrajiny - odídenec |
| IX.A | 01.04.2022 | prišiel | Z Ukrajiny - odídenec |
| VIII.B | 25.4.2022 | prišla | Z Ukrajiny - odídenec |
| VIII.B | 2.5.2022 | prišiel | Z Ukrajiny - odídenec |

**Dochádzka žiakov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Počet vymeškaných hodín spolu** | | 3365 | 4289 | 3573 | 3179 | 4088 | 2966 | 3148 | 3808 | 3491 |
|  | **Počet neospravedlnených hodín** | 0 | 0 | 0 | 0 | 0 | 0 | 0 | 0 | 0 |
| **Ročník** | 1. | 2. | 3. | 4. | 5. | 6. | 7. | 8. | 9. |

**5. Počet pedagogických zamestnancov, odborných zamestnancov a ďalších zamestnancov** (§ 2 ods. 1 písm. e)

Stav k 15.9.2021

|  |  |
| --- | --- |
| **Zamestnanci ZŠ** | |
| Riaditeľ | 1 |
| Zástupca riaditeľa | 2 |
| Učiteľ 1.stupňa | 9 |
| Učiteľ 2.stupňa | 14 |
| Vychovávateľky | 5 |
| Asistenti | 6 |
| Počet nepedagogických z. v ZŠ | 7 |
| Školský špeciálny pedagóg | 2 |
| Školský psychológ | 2 |
| Sociálny pedagóg | 1 |
| Školská jedáleň | 8 |

**a) zoznam učiteľov ZŠ**

|  |  |  |
| --- | --- | --- |
| **Zamestnanec** | **Podkategória** | **Kariérový stupeň** |
|  |  |  |
| Mgr.Renáta Anettová | Učiteľ 1. stupňa | 1. atestácia |
| Mgr.Silvia Hirnerová | Učiteľ 1. stupňa | 2. atestácia |
| Mgr.Božena Jakubičková | Učiteľ 1. stupňa | 2. atestácia |
| Mgr.Danica Jelínková | Učiteľ 1. stupňa | 2. atestácia |
| Mgr.Karin Olšovská | Učiteľ 1. stupňa | Samostatný PZ |
| Mgr. Tatiana Matysová | Učiteľ 1. stupňa | 2. atestácia |
| Mgr.Anna Obúlaná | Učiteľ 1. stupňa | 2. atestácia |
| Mgr.Lýdia Šnircová | Učiteľ 1. stupňa | Samostatný PZ |
| Mgr.Veronika Anettová | Učiteľ 1. stupňa | Samostatný PZ |
| Mgr. Silvia Čambálová | Učiteľ 2. stupňa | Samostatný PZ |
| Mgr. Magdaléna Eliášová | Učiteľ 2. stupňa | 1. atestácia |
| Mgr. Anna Hagarová | Učiteľ 2. stupňa | 1. atestácia |
| Mgr. Alexandra Hájiková | Učiteľ 2. stupňa | Samostatný PZ |
| Mgr. Jana Hečková | Učiteľ 2. stupňa | Samostatný PZ |
| Mgr.Beáta Rybářová | Učiteľ 2. stupňa | Samostatný PZ |
| Mgr.Milan Červeňanský | Učiteľ 1. stupňa | Samostatný PZ |
| Mgr.Martin Kučera | Učiteľ 2. stupňa | Samostatný PZ |
| Mgr.Martin Machovič | Učiteľ 2. stupňa | 1. atestácia |
| Mgr.Petra Moldová | Učiteľ 2. stupňa | Samostatný PZ |
| PhDr.Drahomíra Rábarová | Učiteľ 2. stupňa | 1. atestácia |
| Mgr. Mária Hostin | Učiteľ 2. stupňa | Samostatný PZ |
| Ing.Viera Roháčová | Učiteľ 2. stupňa | 1. atestácia |
| Mgr.Veronika Sameková | Učiteľ 2. stupňa | Samostatný PZ |
| ThLic. PhDr.PaedDr.Ivana Štibraná, PhD. | Učiteľ 2. stupňa/psychológ | 2. atestácia |
| PaedDr.Monika Birošíková | Pedagogický asistent/ Školský špeciálny pedagóg | Samostatný PZ |
| PhDr.Terézia Drdulová MBA. | Školský špeciálny pedagóg | 1.atestácia |
| Mgr.art. Miroslava Matyášová (sociálny p. z projektu) | Pedagogický asistent /sociálny pedagóg | Samostatný PZ |
| Mgr.Katarína Mécsesová (z projektu) | Psychológ | Samostatný OZ |
| Bc.Katarína Žaluďová | Pedagogický asistent | Samostatný PZ |
| Mgr.Kristína Hebelková (z projektu) | Pedagogický asistent | Samostatný PZ |
| Bc.Jana Uhrová (z projektu) | Pedagogický asistent | Samostatný PZ |
| Mgr.Petra Majerníková | Pedagogický asistent | Samostatný PZ |
| Veronika Hačová (od 5/22) | Pedagogický asistent | Samostatný PZ |
| Bc. Fulajtárová Milena | Vychovávateľ | 1.atestácia |
| Mgr.Šimeková Michaela | Vychovávateľ | Samostatný PZ |
| Mgr.Lenka Hrušková | Vychovávateľ | Samostatný PZ |
| Bc. Suchánová Miroslava | Vychovávateľ | Samostatný PZ |
| Udvornocká Blažena | Vychovávateľ | Samostatný PZ |
| Popovičová Naďa (od 10/21) | Vychovávateľ | Samostatný PZ |

**b) Údaje o plnení kvalifikačného predpokladu pedagogických zamestnancov** (§ 2 ods. 1 písm. f)

|  |  |  |  |
| --- | --- | --- | --- |
| Počet | nekvalifikovaných | kvalifikovaných | spolu |
| Učiteľov | 1 (technika) | 34 | 35 |
| Vychovávateľov | 0 | 5 | 5 |
| asistentov učiteľa | 0 | 8 | 8 |
| školský psychológ | 0 | 3 | 2 |
| sociálny pedagóg | 0 | 1 | 1 |
| školský špeciálny pedagóg | 0 | 2 | 2 |

Na 1. stupni boli všetky predmety odučené odborne. 1 hod INF učená nekvalifikovane

Na 2. stupni sme mali vysokú mieru zastúpenia kvalifikovaných zamestnancov. Neodborne boli odučené iba určité výchovy a technika. Z celkového počtu hodín alebo skupín je uvedené aké percento hodín vyučuje učiteľ - neodborne ( nemá daný predmet v aprobácii).

|  |  |  |  |  |
| --- | --- | --- | --- | --- |
| ISCED 2 | Predmet | Celkový počet hodín/skupín | počet hodín neodborne | % |
|  | Hudobná výchova | 6 | 5 | 83 |
|  | Informatika | 12 | 1 | 8 |
|  | Pracovné vyučovanie | 4 | 4 | 100 |
|  | Technika | 14 | 14 | 100 |

**c) Poradný zbor vedenia školy**

|  |  |
| --- | --- |
| koordinátor zdravého životného štýlu | **Mgr.Alexadra Hájiková** |
| koordinátor environmentálnej výchovy | **Mgr.Martin Kučera, Mgr.Petra Majerníková** |
| koordinátor k manželstvu a rodičovstvu | **Mgr.Viera Roháčová** |
| Koordinátor prevencie a iných sociálno-patologických javov/Koordinátor žiackej školskej rady | **PhDr.Ivana Štibraná, PhD.** |
| Koordinátor školského podporného tímu | **PhDr.Terézia Drdulová** |
| Koordinátor žiackej školskej rady | **PhDr.Ivana Štibraná, PhD.** |

**6. Informácie o aktivitách a prezentácii školy alebo školského zariadenia na verejnosti** (§ 2 ods. 1 písm. g)

Povinnou súčasťou obsahu vzdelávania sú prierezové tematiky, ktoré sa spravidla prelínajú cez vzdelávacie oblasti. Prierezové tematiky uplatňujeme ako integrovanú súčasť vzdelávacieho obsahu oblastí vzdelávania a vhodných vyučovacích predmetov. Uplatňujeme ich aj v rôznych aktivitách počas celého roka.

• Multikultúrna výchova

• Mediálna výchova

• Osobnostný a sociálny rozvoj

• Environmentálna výchova

• Dopravná výchova - výchova k bezpečnosti v cestnej premávke

• Ochrana života a zdravia

• Regionálna výchova a tradičná ľudová kultúra

• Tvorba projektu a prezentačné zručnosti

**SEPTEMBER**

* Via Histrorica -výchovný koncert pre 2. stupeň (o histórii)
* Run for fun- orientačný beh lesom- v rámci Európskeho týždeň a športu (1. a 2.stupeň)
* Testovanie pohybových predpokladov 1. a 3. ročník
* Účelové cvičenie pre 5.-9 ročník- teória a praktické
* Jesenné cvičenia v prírode pre 1.-4 ročník
* Európsky deň jazykov-27.9. (pre 2.stupeň)
* Fotenie prvákov
* Do školy na bicykli (dva týždne)
* Exkurzia Hlohovec-planetárium a Vlastivedné múzeum – 4.A. a 4.B-29.9.
* Zbierka Biela pastelka- 27.9.
* Plavecký výcvik pre 3.a 4. ročník -14.9.-22.9.

**OKTÓBER**

* Zber papiera
* Hallowensky deň pre 1.-4.ročník (organizované deviatakmi)
* Medzinárodný deň školských knižníc (re 2.stupeň)
* Zelený deň – 26.10.
* Exkurzia Planetárium Hlohovec 5.A a 5.B
* Zbierka Sladká pomoc
* Noc v škole 6.B-27.11.
* Beseda o tresto-právnej zodpovednosti- 8.A., 8.B., 9.A – 15.10.
* Beseda o závislostiach- 9.A
* **Olympiáda zo SJL- školské kolo-15.10.**
* **Technická olympiáda školské kolo-8.10.**

**NOVEMBER**

* 3.11. Bábkové divadlo Lienka Čertovská rozprávka pre 1.- 4. ročník
* 11.11. Komparo pre 8. a 9. ročník
* 5.11.- Ako sa stať čitateľom 1.-4.ročník (v knižnici)
* 8.11.-12.11.- iBobor (pre 4.-9.ročník)
* **11.11. Olympiáda SJL -okresné kolo**
* 19.11. Bubnovačka- prevencia proti násiliu
* **23.-24.11. Olympiáda z ANJ- školské kolo**
* 30.11. Expert Geniality show pre 2.stupeň
* 30.11. Všetkovedko 2.-4. ročník
* 24.11. Školské kolo geografickej olympiády
* **25.11. Okresné kolo Technickej olympiády**
* Aktivity v ŠKD- Čo s odpadom a Škola redukuje
* Zbierka Okuliare pre Afriku
* Stridžie dni- formou nahrávok žiakom

**DECEMBER**

* Osmijanko- 3.A
* Bezodpadový vianočný trh – 16.-17.11.
* **Pytagoriáda P3, P4**
* 7.12., 14.12. Pečenie oblátok – 1. stupeň
* 6.12. Mikuláš v škole

**JANUÁR**

* 13.1. **Okresné kolo anglická olympiáda**

**FEBRUÁR**

2.2. Karneval v ŠKD

* 9.2. **Okresné kolo Dejepisná olympiáda**
* 11.2. **Školské kolo Chemická olympiáda**
* 14.2. Valentínska pošta
* 17.2. **Okresné kolo Geografická olympiáda**
* 23.2. Školské kolo Hollého pamätník- 1.stupeň
* 25.2. Školské kolo Hollého pamätník-2.stupeň

**MAREC**

* 7.3.-18.3.- výstava venovaná deťom- výstava diel od umelcov
* 16.3. Beseda ŠKD so spisovateľkou Kohútikovou
* 18.3. Starší žiaci čítajú prvákom -4.A
* 25.3. Starší žiaci čítajú prvákom -4.B
* 16.3. Obvodné Hollého pamätník
* 17.3. Obvodné kolo Hollého pamätník
* 18.3. **Školské kolo Biblickej olympiády**
* 21.3.-23.3. Kurz VODA Zaježová – Zelená škola
* 22.3. **Krajské kolo Dejepisnej olympiády**
* 22.3. Svetový deň vody- oblečení v modrom
* 22.3. Svetový deň vody v ŠKD-besiedka s Vladimírom Koverom- čistička odpadových vôd
* 22.3 **Dekanátne kolo Biblickej olympiády**
* 23.3. **Okresné kolo Hollého pamätník- Žalud- 3. miesto**
* 25.3. Máme jeden svet- preventívna aktivity na toleranciu
* 28.3. Deň učiteľov
* 29.3**. Pytagoriáda Okresné kolo P3-P5**
* 30.3. **Pytagoriáda Okresné kolo P6-P8**
* 30.3. Divadelné predstavenie v Nitre 7., 8., 9. ročník

**APRÍL**

* 4.-12.8. **IQ Olympiáda- 2.stupeň**
* 6.4. Testovanie T9
* 7.4.Vychádzka 6.A.-6.B. do Smolenického krasu – terénne vyučovanie
* 11.4.-13.4.- Zápis do 1.ročníka
* 11.4.  **Matematický klokan-1.a2.stupeň**
* 13.4. Noc v škole-6.A
* 13.4. Tvorivé dielničky 1.stupeň
* 22.4. Svetový deň Zeme- aktivity Zelenej školy
* 26.4. **Diecézne kolo Biblickej olympiády**
* 28.4. Komparo 4
* 28.4. Zbierka Deň narcisov

**MÁJ**

* 4.5. Divadelné predstavenie v Trnave 1.A, 1.B Ako sa hus vyparádila
* 5.5. **English star – 5.-9 ročník**
* 7.5. Predstavenia na varení gulášu v obci
* 8.5. Deň matiek v Kultúrnom dome
* 10.5. Divadelné predstavenie v Nitre- 5.A, 5.B
* 11.5. Anglicko-slovenské predstavenie a exkurzia v Trnave – 3.-4.ročník
* 18.5. Testovanie T5
* 23.5.- 24.5. Dopravné ihrisko 1.-4. ročník
* 24.5. Rodičovské združenie
* 26.5. Anglické divadelné predstavenie v Trnave 8.-9.ročník
* 27.5. Fotenie triednych kolektívov
* 27.5. Divadelné predstavenie v Trnave Ako sa hus vyparádila 2.A a 2.B

**JÚN**

* 1.6. Žiacka školská olympiáda
* 1.6. **Celoštátne kolo Pytagoriády P8**
* 2.6. Účelové cvičenie – teoretická časť 2. stupeň
* 3.6. Účelové cvičenie-praktická časť
* 6.6.- 10.6- jarný zber papiera
* 9.6. Exkurzia 9. ročníka Energoland Mochovce
* 13.-17.6.- Škola v prírode
* 14.6. Jarné cvičenia v prírode- 1.-2.ročník
* 15.6. Jarné cvičenia 3.-4. ročník
* 13.6.-29.6.- školské výlety jednotlivých tried (ZOO Bratislava, Ranč pod Babicou, turistika v Smoleniciach, ZOO Bojnice, Chill point Arena Trnava, Team Up a Zlaté piesky Bratislava)
* 24.6. Výchovný koncert Tanec s obrazom
* 24.6. Turnaj vo florbale v Stupave
* 30.6. Slávnostné ukončenie školského roka (program deviatakov)

**7. Informácie o projektoch, do ktorých je škola zapojená** (§ 2 ods. 1 písm. h)

**Projekt Školské ovocie -** Cieľom Školského programu je podpora zdravého a chutného stravovania detí a zvýšenie ich vedomostí o zdravotných účinkoch ovocia, zeleniny a mlieka. Dodávanie takýchto výrobkov slúži na podporu zdravých stravovacích návykov detí nad rámec stravovania v školách, a nie na nahrádzanie riadnych jedál v rámci školského stravovania.

**Projekt Školské mlieko-** Cieľom mliečneho programu Brejky je podporovať zdravé stravovacie návyky u detí a zatraktívniť konzumáciu mliečnych výrobkov. Pretože mlieko je plné látok, ktoré sú dôležité pre vývoj organizmu každého školáka. Obsahuje 16 esenciálnych živín, vrátane vápnika pre zdravé zuby a niacínu pre rast a vývoj. Bielkoviny a sacharidy deťom dodávajú potrebnú energiu.

**MPC Pomáhajúce profesie v edukácií detí a žiakov**- Národný projekt Pomáhajúce profesie v edukácii detí a žiakov II významne podporuje pozitívne zmeny v inkluzívnom vzdelávaní priamo v školskom prostredí prostredníctvom edukačnej podpory zo strany pedagogických asistentov (PA), asistentov učiteľa pre deti a žiakov so zdravotným znevýhodnením (AU) a členov inkluzívnych tímov.  Z projektu máme 4 úväzky asistentov a 2,5 úväzku podporného tímu pre ZŠ a MŠ.

**Projekt Regionálne centrum podpory učiteľov**- Od roku 2026 celé školstvo čaká veľká reforma vzdelávania. Pri presadzovaní zmien školského systému zhora pomocou tvorby nových štátnych vzdelávacích politík, nových metodologických usmernení alebo nových vzdelávacích štandardov je kľúčové, aby učitelia uvedené zmeny pochopili, osvojili si ich a začali aplikovať v práci so žiakmi. Máme za sebou viacero skúseností, naši učitelia aplikujú do procesu inovatívne prvky, využívajú digitalizáciu, rešpektujú individuálne potreby žiakov a zaujímajú ich zmeny.

Práve preto sme hneď medzi prvými, ktorí sa prihlásili k projektu Regionálneho centra podpory učiteľov pre okres Trnava.

Regionálne centrá podpory učiteľov sa budujú za účelom podpory škôl a učiteľov v jednotlivých regiónoch pri zavádzaní zmien v obsahu a formách vzdelávania. Budú vykonávať svoju činnosť prostredníctvom mentoringu, poradenstva a konzultačných činností predovšetkým v tzv. prioritných tematických oblastiach počas procesu prechodu na nové kurikulum.

Máme radosť, že budeme o zmenách pravidelne informovaní a učitelia budú podporovaní vo svojej práci školenými mentormi.

**Projekt Zelená škola- Zelená škola je environmentálny výchovno-vzdelávací program. Jeho cieľom je prispieť k prevencii a riešeniu problémov životného prostredia a priniesť do škôl reálne zmeny vo fungovaní aj výučbe. Venujeme sa téme odpady. Separujeme odpad na každej chodbe, v triedach, kompostujeme, obaly z Brejky mliečok vyhadzujeme do špeciálnej nádoby na tetrapaky, ktorú vyrobili naši žiaci v ŠKD. Žiačky 6. ročníka sa zúčastnili s koordinátorkou projektu školenia v Zaježovej.**

**Projekt Recyklohry -** Projekt s názvom „RECYKLOHRY“ je školský recyklačný program, ktorý si kladie za cieľ systematické zapájanie témy správneho nakladania s odpadmi, triedenia a následnej recyklácie vyradených elektrozariadení a batérií do výučby v školských zariadeniach na Slovensku tak, aby sa správne návyky stali súčasťou životného štýlu nastupujúcej generácie.

**Komparo-** je systém periodickej, nezávislej, externej evaluácie škôl. Hodnotenie vzdelávacích výsledkov v tomto prípade nerobí škola sama, ale uskutočňuje ho externý subjekt. Škola financovala zo svojich zdrojov Komparo pre 4., 8., 9. ročník. Žiaci si otestujú svoje vedomosti a sú lepšie psychicky pripravení na Testovanie 5 a T9.

**Chránené pracovisko**- cez ÚPSVR zamestnávame 1 zamestnanca so ZZ, ktorý pomáha v areáli školy a učiteľom na hodinách techniky.

**Projekt Nadácie Markíza- program Druhý krok** - je preventívny program zameraný na sociálno- emocionálny rozvoj detí v materských školách a na 1. stupni základných škôl. V rámci programu sa žiaci pomocou vycvičených pedagógov a psychológov učia byť empatickými, vcítiť sa do situácie iného človeka, dobre komunikovať s inými ľuďmi, správne riešiť konflikty, neubližovať iným a zvládať agresiu a hnev.

**Projekt E-Twinning v ŠKD** - projekty sa zameriavajú na nakladanie s odpadom a najmä na 5 R’s Zero Waste Living (Odmietnuť, znova použiť, obmedziť, recyklovať, hniť)

**Podané projekty**

**Dotácia TTSK** - Výzva Trnavského samosprávneho kraja č. 1/2022 na predkladanie žiadostí o dotáciu v rámci programu „Podpora aktivít organizácií na území Trnavskej župy“ – žiadosť 7000 eur – neúspešný

**Nadácia Volkswagen Slovakia**- Naša inkluzívna škola- Suma poskytnutého grantu od Nadácie Volkswagen Slovakia 100 000 eur- neúspešný

**Dotácia TTSK**- Výzva Trnavského samosprávneho kraja č.3/FORT/2022 na predkladanie žiadostí o grant v rámci programu Fond na rozvoj Trnavského kraja. Druh dotácie- Výstavba cyklistickej infraštruktúry (cykloprístrešky, cyklostojany) v areáli ZŠ. Žiadaná suma 30 000 eur. Žiadosť zostavila Ing.Svetlana Petrovičová.

**8. Informácie o výsledkoch inšpekčnej činnosti vykonanej ŠSI v škole** (§ 2 ods. 1 písm. i)

V dňoch 8.3.-10.3. 2022 bola na škole vykonaná tematická inšpekcia č.2054/2021-2022- Práca pedagogického asistenta so žiakmi so zdravotným znevýhodnením. Inšpektorky kontrolovali dokumentáciu začlenených žiakov, robili rozhovory s podporným tímom a zúčastňovali sa hospitácií na hodinách. Záver inšpekcie: Absencia písomných žiadostí zákonných zástupcov o začlenené vzdelávanie.

**9. Informácie o priestorových podmienkach a materiálno-technických podmienkach školy alebo školského zariadenia** (§ 2 ods. 1 písm. j)

Škola využíva 16 učební a odborné učebne fyziky, chemikálno-biologickú, učebňu techniky, školskú knižnicu, relaxačnú miestnosť, malú a veľkú telocvičňu, jazykovú učebňu, dve informatické učebne. ŠKD je zriadené v samostatných 4. triedach, jedna trieda ŠKD je v kmeňovej triede na 1.stupni, v mesiaci november sme otvorili ďalšiu triedu. Teda ku koncu roka sme mali 6 tried.

Slabé stránky (pretrvávajúce)

* chýbajúce oplotenie areálu spôsobuje vandalizmus v školskom areáli,
* chodníky v nevyhovujúcom stave- nemáme, kde umiestniť hracie prvky,
* nedostatočne vybavený exteriér hracími prvkami,
* školské ihrisko je zároveň aj obecným ihriskom,
* slabé wifi pripojenie.

Silné stránky

* Počas roka sme vyriešili problém so zlým zabezpečením budovy. Máme elektronického vrátnika napojeného na 2 kancelárie s obrazovkou a zvukom. Budova sa zatvára-otvorená je od 7:40-8:00 , inak rodičia/zákazníci musia zvoniť.
* Zapojili sme v spolupráci s obcou 4 kamery, ktorými monitorujeme kritické miesta. V umiestňovaní kamier chceme pokračovať
* Vybavili interiér sedacími vakmi (chodba na 1.stupni, SKD), vymaľovali chodbu na 1.stupni spolu s maľbou lesa a smolenického zámku pre príjemnejšie prostredie, doplnili chodbu stolným tenisom, ďalší sme kúpili do telocvične. Takisto pribudli nové florbalové bránky, hokejky a príslušenstvo na florbal
* Začali sme s obnovou nábytku v triedach – postupne od prvých ročníkov. Tento rok sme vybavili novými skriňami triedu 1.A a 1. B (triedy p.uč.Jelínkovej a p.uč. Anettovej). Z príspevkov ZRPŠ na základe požiadavky rodičov sme vynovili nábytok v triede 5.A, (p.uč. Rybárová), 8.A (p.uč.Moldová), 8.B (p.uč.Hečková),  biele tabule  do 7.A (p.uč. Sameková), 8.A (p.uč.Moldová), 8.B (p.uč.Hečková)
* Všetky kmeňové triedy, učebňa fyziky, učebňa chémie, dve informatické učebne, jazyková učebňa sú vybavené IKT tabuľami a notebookmi. Internet sme riešili káblovým pripojením.
* V celej škole boli vymenené /obnovené žalúzie
* V šatni doplnené skrine- pre 28 žiakov (7 ks)
* Nové stoly do školskej kuchyne
* Vyvýšené záhony
* Vodozádržné opatrenia na odchyt dažďovej vody
* Výsadba ovocných stromov- okrasná čerešňa, liesky

**10. Informácie o oblastiach, v ktorých škola alebo školské zariadenie dosahuje dobré výsledky, o oblastiach, v ktorých má škola alebo školské zariadenie nedostatky**

(§ 2 ods. 1 písm. k)

Škola vyniká v práci so začlenenými žiakmi, ktorým sa venuje školský podporný tím v zložení školský psychológ pre 1. a pre 2.stupeň, školský špeciálny pedagóg (2), sociálny asistent, pedagogickí asistenti.

Pravidelne robíme preventívne aktivity:

**Program s názvom Zippyho kamaráti** bol špeciálne navrhnutý tak, aby pomohol  deťom rozvíjať tieto zručnosti (vychádzať s ostatnými, vedieť sa vyrovnať s problémom, rozpoznať svoje emócie a vedieť s nimi pracovať) v škole. Je určený pre všetky deti. Realizuje sa počas 24 týždňov,  jedna lekcia týždenne. Program sa skladá zo 6-tich modulov, pričom každý modul má svoj vlastný príbeh. Hlavnými postavami v príbehoch sú Zippy - lúčny koník, ktorý sa kamaráti so skupinou chlapcov a dievčat. Príbehy ukazujú, ako hlavné postavy čelia problémom, ktoré sú známe malým deťom - kamarátstvo, strata kamarátov, šikana, riešenie zmeny a strany,  aj ako začať znovu. Každý príbeh je ilustrovaný farebnými obrázkami a spestrený aktivitami ako je kreslenie, hranie rolí a rôzne iné hry. Program Zippyho kamaráti nehovorí deťom, čo majú robiť. Namiesto toho ich nabáda, aby prišli s vlastným riešením problémov. Deti sa učia vyberať riešenia, ktoré nielen pomôžu im, ale rešpektujú aj ostatných. Realizuje ho školská sociálna pedagogička Mgr. Miroslava Matyášová.

**Program Second Step – Druhý krok**, je preventívny program zameraný na sociálno- emocionálny rozvoj detí v materských školách a na 1. stupni základných škôl. V rámci programu sa žiaci pomocou vycvičených pedagógov a psychológov učia byť empatickými, vcítiť sa do situácie iného človeka, dobre komunikovať s inými ľuďmi, správne riešiť konflikty, neubližovať iným a zvládať agresiu a hnev.  Realizuje ho školská psychologička Mgr. Katarína Mécsesová.

Vzdelávací program **Metóda dobrého štartu** sleduje rozvoj psychomotoriky vo všetkých aspektoch v súčinnosti so sférou emočnou, motivačnou a sociálnou.

Metóda je zameraná na vývoj jazykových funkcii a zmyslových vnímaní ako sú vizuálne, akustické, hmatové, kinestetické a motorické. Ide o spoluprácu medzi týmito funkciami, ktoré sú dôležité pri vykonávaní aktivít ako je čítanie a písanie. Metóda má výchovný, diagnostický, preventívny a terapeuticky aspekt.

Metódamá vplyv na úpravu sluchového a zrakového vnímania, pravo-ľavú orientáciu a rozvoj motorických  funkcií, ako aj na rozvoj fonetického uvedomenia a rozvoj komunikačných zručností.  Výrazne sa tým zlepšuje koncentrácia a predlžuje pracovné tempo. Realizuje ho školská špeciálna pedagogička PaedDr. Monika Birošíková.

Veľký dôraz kladieme na **výučbu cudzích jazykov.** Školský vzdelávací program zabezpečuje výučbu dvoch jazykov: anglický jazyk už od 1. ročníka a nemecký jazyk od 6. ročníka. Učitelia na 2.stupni komunikujú so žiakmi prevažne po anglicky.

V školskom roku sa prehĺbila sa informovanosť verejnosti o našej škole na webovej stránke, rodičia sú pravidelne informovaní o uskutočnených akciách. S Edupageom máme dobré skúsenosti, väčšina rodičov má aplikáciu, takže sú o známkach, akciách, dôležitých veciach informovaní hneď po odoslaní školou.

Inštitút pre ekonomické a sociálne reformy (INEKO) zverejnil rebríčky škôl pre školský rok 2020/2021. Vznikajú na základe výsledkov, ktoré dosahujú žiaci na jednotlivých základných, stredných odborných školách a gymnáziách. Podrobné kritériá hodnotenia a kompletné rebríčky nájdete tu: <https://skoly.ineko.sk/>

Naša škola obsadila v konkurencii základných škôl z celého Trnavského kraja 13. miesto z približne 200 škôl.

Viac sa chceme zamerať na talentovaných žiakov a rozvíjať ich potenciál. Zúčastňovať sa športových súťaží.

**11. Informácie o aktivitách školy, ktoré realizuje pre žiakov v ich voľnom čase** (§ 2 ods. 5 písm. b)

V škole sme deťom poskytovali krúžkovú činnosť, tzv. voľnočasové aktivity.

Florbal, Futbalový krúžok, Kutil s.r.o., Maškrtníček, Mladí hrdinovia, Šachový, Tanečný krúžok, Príprava na testovanie z matematiky a zo slovenčiny, Veselá veda, Z každého rožka troška, Zelený ateliér.

**12. Spolupráca školy s rodičmi, o poskytovaní služieb deťom, žiakom a rodičom** (§ 2 ods. 5 písm. c)

Problematiku školy riešime v spolupráci s **Radou rodičov.** Pomoc rodičov je značná, hlavne v oblasti finančnej. Vychádza z rodičovského príspevku a zabezpečenia 2 % z daňového priznania na účet rady rodičov. Každoročne je z príspevku hradená autobusová doprava na lyžiarsky, do školy v prírode, poskytovaná suma do tried a príspevky na ocenenie zberu papiera. Celé vyučtovanie je na webe školy.

|  |  |
| --- | --- |
| Obchodné meno alebo názov: | **Naša škola Smolenice** |
| Sídlo – obec, PSČ, ulica, číslo: | **Komenského 3, 919 04 Smolenice** |
| Právna forma: | **Občianske združenie** |
| Identifikačné číslo (IČO/SID): | **42289491** |

V škole pôsobí aj **Žiacka školská rada.** Činnosti:

* Stretávali sme sa v mesačných intervaloch a podľa potreby
* Zapojili sme sa do realizácie prevencie a osvety (scénka s tematikou tolerancie, osveta v oblasti práv dieťaťa...)
* Zapojili sme sa do aktivít Zelenej školy
* Spoluorganizovali a realizovali zbierky (Deň narcisov, Biela pastelka)
* Členovia ŽŠR sa aktívne zapájali do diania v škole
* Rovesníckym prístupom pozitívne vplývali na spolužiakov

Školský rok 2021/2022 bol opätovne poznačený **ochorením Covid 19.** Nie v takej miere ako predchádzajúci, ale od októbra do konca februára sa zatvárali jednotlivé triedy, v ktorej bol pozitívny žiak (10 dní, neskôr 7 dná, 5 dní), neskôr sme prešli na kombinované vzdelávanie. Očkovaní a prekonaní žiaci sa učili prezenčne, neočkovaní a pozitívni dištančne. Vzhľadom k tomuto stavu, boli utlmené väčšie akcie. Toto obdobie bolo veľkým náporom na učiteľov, museli hodiny prispôsobovať kombinovanému vzdelávaniu aj na menežment školy, kedy sme každodenne riešili organizáciu vyučovania.

V marci 2022 po vypuknutí vojnového **konfliktu na Ukrajine** k nám prichádzali deti z postihnutých oblastí. Zaradili sme ich do triedy, poskytli sme im psychologickú pomoc a doučovanie slovenského jazyka. To sme realizovali aj cez letné prázdniny, doučovanie poskytovali tri učiteľky v škole. Doučovanie im značne pomohlo, v septembri nastúpili do školy sebavedomejší a istejší. Celkovo máme 7 Ukrajincov, záujem o hodiny mali všetci.

V škole pôsobia **2 školskí psychológovia**-PhDr.PaedDr.Ivana Štibraná, Phd. sa špecializuje na žiakov 2.stupňa, Mgr.Katarína Mecsesová na žiakov 1. stupňa. Obe poskytujú poradenstvo rodičom aj učiteľom, v prípade záujmu aj rodičom žiakov.

Charakteristika pracoviska

Školský psychológ je jednou zo zložiek systému výchovného poradenstva a prevencie v školách. Spolupracuje s rodinou, školou, orgánmi verejnej správy a ďalšími odbornými pracoviskami v súlade s platnou legislatívou.

V evidencii psychológa je 19 žiakov 2. stupňa a 2 žiaci 1. stupňa, po dohode. Niektorým žiakom 2. stupňa poskytuje starostlivosť psychologička určená prioritne pre 1. stupeň z dôvodu súrodencov alebo iných dôvodov vhodnosti takejto voľby. V aktívnom intervenčnom procese bolo 17 žiakov.

Žiadateľom o intervenciu býva učiteľ, resp. rodič po rozhovore s učiteľom. Rodičom poskytujeme v predmetných záležitostiach konzultáciu a vysvetlenie problému, ktorý je potrebné riešiť. Navrhujeme mu postup riešenia. Rodič má právo odmietnuť diagnostiku a intervenciu. Rodičom ponúkame aj alternatívne spôsoby riešenia problému, iných odborníkov, iné pracoviská. Je v našom záujme, aby bol problém riešený v záujme dieťaťa, čo v konečnom dôsledku ovplyvňuje kvalitu edukačného procesu a sociálnych javov v našej škole. Vo vyšších ročníkoch požiadajú o pomoc žiaci aj sami. Predovšetkým v súvislosti s narušeným rodinným zázemím alebo problémom v kolektíve, zaznamenali sme po karanténe aj nárast porúch v súvislosti s úzkostnou a depresívnou symptomatológiou.

Tento rok sme prioritne riešili problémy súvisiace s integráciou žiakov s kombinovanou diagnózou a spoluprácu s rodinou.

Taktiež bol tento šk. rok poznamenaný príchodom ukrajinských žiakov a poskytovali sme podporu aj im a učiteľom.

Bola potrebná intenzívna komunikácia s rodičmi a rodičia aj v hojnejšej miere využívali možnosti konzultácií vo veci vzťahov, správania detí, či poradenstvo v prípade rodinnej krízy.

Psychologická intervencia zahŕňa diagnostiku, krízovú intervenciu, podpornú intervenciu s rozhovorom, relaxáciu, nácvik sociálnych zručností, emocionálne uvoľnenie, edukačno-psychologické vedenie, podpora rozvoja osobnosti, priebežné konzultácie s rodičmi a vyučujúcimi.

V prípade aktívnej intervencie sme volíme systém rotácie klientov. Systém týždenných, resp. dvojtýždenných intervalov sme volili v prípade výskytu akútnych problémov. Jeden klient si vyžadoval sústavnú starostlivosť. Využívame spoluprácu s viacerými CPPPaP a CŠPP. Školský psychológ pripravuje potrebné podklady pre následnú diagnostiku v poradenskom zariadení. Výraznou pomocou a efektívnou formou podpory detí, ktoré sú v psychologickej starostlivosti a sú individuálne začlenené je aj prítomnosť asistentov a odborných zamestnancov školského podporného tímu.

Žiakom, ktorí sa rozhodujú pre voľbu povolania a ďalšieho štúdia, v spolupráci s **výchovným poradcom,** sme ponúkli psychologickú službu, profesijné poradenstvo. Využilo ju viacero žiakov 9. ročníka. Viacerí žiaci využívali konzultácie zamerané na voľbu povolania počas celého školského roka.

Počas dvoch júlových týždňov organizujeme pre žiakov 1. stupňa Letný klub, v ktorom si žiaci užijú prázdniny spolu so spolužiakmi, spoznávajú okolie, vyrábajú drobnosti, výletujú a užívajú si leto.

Vypracovala: Mgr. Magdaléna Eliášová, dňa 8.10.2022

Správa bola prerokovaná v pedagogickej rade dňa 12.10.2022

Správa bola prerokovaná v Rade školy dňa 14.10.2022 a odporúčaná/neodporúčaná na schválenie zriaďovateľovi.

Správa bola schválená zriaďovateľom dňa 18.10.2022